Foto: Depositphotos “Mening fikrim” jamoaviy murojaatlar portalida xodimga birinchi marta intizomiy jazo qo‘llanilmasdan oldin rasmiy ravishda ogohlantirish berish haqida petitsiya paydo bo‘ldi. “O‘zbekiston Respublikasi Mehnat kodeksi 181-moddasini quyidagi mazmundagi uchinchi qism bilan to‘ldirish taklif etamiz: “Agar xodim birinchi marta intizomiy jazo qo‘llash mumkin bo‘lgan kichik qoidabuzarlik sodir etsa, unga intizomiy jazo emas, balki ish beruvchining buyrug‘i asosida ogohlantirish beriladi. Qo‘pol qoidabuzarliklar bundan mustasno”, - deyiladi petitsiyada. Ushbu taklif birinchi marta kichik qoidabuzarlik sodir qilgan xodimlarga intizomiy jazo qo‘llamasdan, ularga ogohlantirish berish yo‘li bilan tuzatish, xodimlarni qo‘llab-quvvatlash maqsadida taklif qilinmoqda. “Taklifni amalga oshirish uchun O‘zbekiston Respublikasi Mehnat kodeksi 181-moddasiga o‘zgartish kiritish lozim”, - deb yozadi murojaat muallifi.